Protokoll møte i Hovedstyret Snåsa IL                     [image: ]
 
Tid: 	Søndag 22. mars 18.30-20.00 
Sted: 	Teams

Deltakere: Halvard Flått, Lina Nøstvold, Line O. Sjule, Martin Aasum, Morten Hernes, Håvard Overland, Hilde Larssen, Trine Kristin Larssen (barneidr), Linda Langnes, Eleonie Pijl-Zoomer
Forfall: Ole Johannes Lunde, Anders Linga, Anette Devik Bomo, Inger Lise Nyås   

	Sak HS 21/26
Til behandling
	Godkjenning av sakliste og innkalling
Teamsinnkalling sendt på mail torsdag 19/3 etter avtale om fra 16/3 da det ikke ble tid nok til å behandle saken. Det ble avglemt å velge personer til å signere denne protokollen, så det får gjøres på neste hovedstyremøte. Foreslår de samme som ble valgt til å signere på protokollen for møtet 16/3.  
Vedtak: 
Sakliste og innkalling godkjennes.

	Sak HS 22/26
Til behandling
	Volleyball 1. divisjon
2. divisjonslaget til Snåsa IL Volleyball har kvalifisert seg til opprykkskvalifisering til 1. divisjon. Det er imponerende og veldig artig at de laget har gjort det så godt i serien.  

Påmeldingsfrist er 25. mars. Når man er påmeldt, vil det ikke være mulig å trekke seg uten at det utløser en bot. Det er lagt fram opplysninger om kostnader, men inntektsmulighetene er usikre og i mindre grad belyst. Det er opplysninger fra Lierne IL og deres seriespill, at økonomien var krevende, sponsorarbeidet var krevende, og idrettslaget brukte ganske store summer. 
Det er 4-5 snåsninger på det aktuelle laget, og det vil være nødvendig å hente inn flere spillere. Et lag i 1. divisjon kan være til inspirasjon for de ungdommene som kommer etter.  Det er usikkert hvor lett det blir å bruke Snåsahallen som treningssted, om mange spillere bor utenfor kommunen.  
Det er vanskelig å se for seg noe annet enn at Snåsa IL må stå som garantist for økonomien, i tilfelle estimerte inntekter ikke er mulig å hente.
Snåsa IL er først og fremst et fleridrettslag med fokus på bredde og barne- og ungdomsidrett. Volleyball i 1. divisjon er senioridrett, og man kan forvente at satsing utover barne- og ungdomsidrett i større grad besørges av den enkelte spiller heller enn å bruke felles midler. Å støtte satsing på senioridrett innenfor en gren vil føre til presedens for andre lag og personer.  
Det går an å bruke det neste året på å jobbe mot kvalifisering i 2028, og i løpet av 2027/2028 gjøre en grundig jobb med ressurspersoner og sponsorer slik at man har både finansiering og en god organisasjon/gruppe til å håndtere alt det praktiske rundt laget og kamper klar til eventuell påmelding om laget får mulighet neste sesong. 
Vedtak: 
Snåsa IL ved hovedstyret kan ikke med de opplysningene som foreligger per nå, støtte påmelding til opprykkskvalifiseringa. Det er for mye uforutsigbarhet knyttet til det økonomiske.   

